**Упитно-односне, неодређене, одричне и опште придевске заменице**

Ако сте научили НЕЛИЧНЕ имениче заменице, знаћете и ове придевске заменице. Лако је!

|  |  |
| --- | --- |
| **НЕЛИЧНЕ ИМЕНИЧКЕ ЗАМЕНИЦЕ** | **ПРИДЕВСКЕ ЗАМЕНИЦЕ** |
| 1. **Упитно – односне**   **КО** је дошао и **ШТА** је донео. (КО? Човек; ШТА? Поклон) | 1. **Упитно – односне**   **КОЈИ** човек и **КАКАВ** поклон; **ЧИЈИ** је то поклон? **КОЛИКИ** поклон? |
| 1. **Неодређене**   **НЕКО** је дошао и **НЕШТО** је донео. | 1. **Неодређене**   **НЕКИ** човек је дошао и **НЕКАКАВ** поклон је донео. То је сигурно **НЕЧИЈИ** поклон. Има **НЕКОЛИКО** поклона. |
| 1. **Одричне**   **НИКО** није дошао и **НИШТА** није донео. | 1. **Одричне**   **НИКАКАВ** човек није дошао и **НИКОЈИ** **(ниједан)**/**НИЧИЈИ/НИКОЛИКИ** поклон није донео. |
| 1. **Опште**   **СВАКО** је дошаои **СВАШТА** је донео. | 1. **Опште**   **СВАКИ (свакоји)/**човек може да дође и **СВАКАКАВ/СВАЧИЈИ/СВАКОЛИКИ** поклон може да донесе. |

* Провежбајмо и утврдимо:
* **Која** река протиче кроз Нови Сад?
* **Чија** је то књига?
* **Какав** успех си постигла?
* **Колики** ти је брат?
* ЗАКЉУЧАК:

Заменица *која* захтева као одговор именицу (*Дунав*); замењује ту реч;

Заменица *чија* је питање за припадност (својину); одговор на њу је присвојни придев (*Мајина*) или присвојна заменица (*њена*);

Заменица *какав* је питање за квалитет (каквоћу); одговор је присвојни придев (*одличан, врло добар*...);

Заменица *колики* је питање за број или меру; одговара се придевом или бројем (*висок, има двадесет година*...)

* ДЕФИНИЦИЈА

Заменице **која**, **чија**, **какав**, **колики** су придевске упитне заменице. Разликују род, број и падеж који се одређују према именици на коју се односе.

* **Какав** телефон волиш? НЕКАКАВ
* **Чији** је ово телефон? НЕЧИЈИ
* **Који** је твој телефон? НЕКИ
* **Колико** телефона имаш? НЕКОЛИКО

ЗАКЉУЧАК:

- заменице **чији**, **какав**, **који** и **колико** спадају у **придевске упитне заменице**;

- ове заменице могу бити употребљене и као **односне**; па се зато називају **упитно-односне**.

* КОЈИ фудбелер је дао гол?
* Од КОГ фудбалера си узео дрес?
* КОМ фудбалеру носиш опрему?
* КОГ фудбалера сте видели?
* Са КОЈИМ познатим фудбалером играш?
* О КОМ фудбалеру причаш?

ЗАКЉУЧАК:

1. упитно-односне заменице мењају по падежима и имају посебне облике за род и број;
2. да упитно-односна заменица **који** у акузативу једнине има два облика:

**којег**(а)/**ког**(а) – када се њоме упућује на живи појам (То је наставник **којег** највише волимо) и **који** – када се њоме упућује на неживи појам (То је предлог **који** смо сви прихватили).

Када се односи на живи појам, подударају се облици акузатива и генитива.

Када се односи на неживи, подударају се акузатив и номинатив..

1. заменицама **никакав**, **ничији**, **николики**и **ниједан**(**никоји**) одриче припадност

неком појму, односно постојање неког појма или особине и да се зато се називају

**одричне заменице**; да оне припадају придевским заменицама; да се граде додавањем НИ- испред упитно-односних заменица и у промени се понашају као те заменице;

1. заменицама **неки**, **нечији**, **некакав**и **неколики**упућује на неку неодређеност

(непознатост) припадности неком појму, самог појма или његових особина и да се зато називају **неодређене заменице**; да оне припадају придевским заменицама; да се граде додавањем НЕ- испред упитно-односних заменица;

1. заменице **сваки** (**свакоји**), **свачији**, **свакакав** и **сваколики**указују на свеобухватност припадања неком појму или његовој особини и да се зато називају **опште заменице**; да оне припадају придевским заменицама и да се граде додавањем СВА- испред упитно-односних заменица;
2. заменице **икоји** (**иједан**), **ичији**, **икакав**, **иколики**(и друге) припадају посебној врсти придевских заменица; да имају различита значења, па их све групишемо у тзв. групу **осталих** или **других** заменица.

**ВЕЖБАЊЕ**

1. Подвуци упитне и заокружи односне заменице у следећим реченицама.

Ко највише чита у твом одељењу?

Ко много чита, има богат речник.

Коју књигу ми препоручујеш за читање?

Читам књигу коју си ми препоручила.

1. Напиши на линије питања која ће заменити истакнуте речи у понуђеним одговорима.

Наставница је представила нову **ученицу**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прошлу школску годину сам завршила с **добрим** успехом.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Биће ми лакше уз **Маринину** помоћ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Допуни следеће изреке односним заменицама. Одреди им падеж и напиши изнад заменице његово почетно слово.

С \_\_\_\_\_\_\_ си, такав си. \_\_\_\_\_\_\_\_ учитељ, таква школа.